അവകാശ പോരാട്ടങ്ങളില് ചന്ദനത്തോപ്പ് സമരം നിര്ണായകം: എ.എ. അസീസ് കൊല്ലം: കശുവണ്ടി തൊഴിലാളികളുടെ അവകാശ പോരാട്ടങ്ങളില് ചന്ദനത്തോപ്പ് സമരം നിര്ണായകമായിരുന്നുവെന്ന് ആര്.എസ്.പി. സംസ്ഥാന സെക്രട്ടറിയും കാഷ്യൂ ഫെഡറേഷന് വര്ക്കിങ് പ്രസിഡന്റുമായ എ.എ. അസീസ് പറഞ്ഞു. ചന്ദനത്തോപ്പ് വെടിവെയ്പ് സമരത്തിന്റെ 63ാം വാര്ഷികത്തോട് അനുബന്ധിച്ചു നടന്ന അനുസ്മരണ സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. 1958 ജൂലൈ 26 ന് ചന്ദനത്തോപ്പ് ഹിന്ദുസ്ഥാന് ഫാക്ടറി പടിക്കല് അവകാശങ്ങള്ക്ക് വേണ്ടി യു.ടി.യു.സിയുടെ നേതൃത്വത്തില് നടന്ന സമരത്തില് രാമനും സുലൈമാനും വെടിയേറ്റു പിടഞ്ഞു വീണു മരിച്ച സംഭവം കശുവണ്ടി തൊഴിലാളികളുടെ അവകാശ സമരത്തില് നിര്ണായകമായിരുന്നുവെന്നും അസീസ് പറഞ്ഞു. കുണ്ടറ കശുവണ്ടി തൊഴിലാളി യൂണിയന് സെക്രട്ടറി ടി.സി. വിജയന് അധ്യക്ഷത വഹിച്ചു. ആര്.എസ്.പി. ജില്ലാ സെക്രട്ടറി കെ.എസ്. വേണുഗോപാല്, സജി ഡി. ആനന്ദ്, സി. മഹേശ്വരന്പിള്ള, ഫിറോസ് ഷാ സമദ്, ടി.കെ. സുല്ഫി, പാങ്ങോട് സുരേഷ്, പി. സേതുനാഥ്, രതിഷ്, അജി പേരൂര്, അലിയാര് കുട്ടി, കൊറ്റന്കുളങ്ങര ബൈജു, മധു, സദു പള്ളിത്തോട്ടം, ഫെബിന്, എസ്. മിനീഷ് തുടങ്ങിയവര് പങ്കെടുത്തു.